钦定古今图书集成/历象汇编/岁功典/第059卷 > 秋游六首 前人
## 钦定古今图书集成/历象汇编/岁功典/第059卷 > 秋游六首 前人

“七月芙蕖正烂开，东南园近日徘徊。有时风向池心
过，无限香从水面来。”罨画溪深方误入，洞庭湖晚未
成迥。坐来一霎萧萧雨，又送新凉到酒杯。

先秋颢气已潜生，洛邑方知节候平。庭院乍凉人共
喜，园林经雨气尤清。回舟伊水风微溜，缓辔天津月
正明。自有皋夔分圣念，好将诗酒乐昇平。

八月光阴未甚凄，松亭竹榭尤为宜。况当昼夜初停
处，正是炎凉得所时。明月入怀如有意，好风吹面似
相知。闲人歌咏自怡悦，不管朝廷不采诗。

“家住城南水竹涯，乘秋行乐未尝亏。轻寒气候我自
爱，半醉光阴人莫知。”信马天街微雨后，凭栏僧阁晚
晴时。十年美景追寻遍，好向风前摘《白髭》。

九月风光虽已暮，中州景物未全衰。眼观秋色千万
里，手把黄花三两枝。美酒易消闲岁月，青铜休照老
容仪。若言必使他人信，沥尽《丹诚》谁肯知。

霜天寥落思无穷，不奈楼高逼望中。四面溪山徒满
目，九秋宫殿自危空。云横远峤千寻直，霞乱斜阳数
缕红。无限伤情言不到，共谁开口向西风。